สอบถามคุณหน่อยค่ะ เป็นประจำเดือนใกล้หายแล้ว แต่ปวดตรงน้องสาว ใกล้ขาหนีบ ไม่รู้เป็นไรค่ะ ปวดด้านนอกนะค่ะเหมือนคนคั้นเนื้อคั้นตัวจะเป็นไข่ประมานนั้นค่ะเกิดจากอะไรคะคุณ
สวัสดีค่ะอาการปวดตรงบริเวณอวัยวะเพศใกล้ขาหนีบ อาจมีสาเหตุมาจาก ปวดหน่วงๆจากการปวดประจำเดือน ทำให้ปวดตรงท้องน้อยร้าวมาที่อวัยวะเพศได้เช่นกัน ปวดจากการติดเชื้อของอวัยวะภายในอุ้งเชิงกราน อาจมีไข้ ตกขาวผิดปกติด้วย หรือปวดจากการมีแผลใดๆที่อวัยวะเพศภายนอก เช่นแผลเริม หูดหงอนไก่ แผลหนองใน แผลริมอ่อนควรไปพบแพทย์ถ้าอาการปวดเป็นมากต่อเนื่อง ปวดจนทำให้ใช้ชีวิตประจำวันไม่ได้ มีเลือดหรือหนองไหลจากอวัยวะเพศ มีไข้ ในระหว่างนี้ให้ระวังการกระทบกระแทก งดการมีเพศสัมพันธ์ไปก่อน ยังไม่ซื้อยาปรับฮอร์โมนใดๆมาใช้เอง ถ้าปวดมาก กินยาแก้ปวดบรรเทาอาการได้